मार्च के पहले ही दिन गर्मी ने दिखाए तेवर
मार्चके पहले दिन ही गर्मी ने पैर फैलाने शुरू कर दिए। मंगलवार को दिन में छाए निम्न परत के बादलों की वजह से बूंदाबांदी की आस जगी थी लेकिन बीती रात आसमान पूरी तरह साफ हो गए।
बुधवार काे सुबह से तेज धूप खिली। दोहपर में धूप ज्यादा तेज होने की वजह से गर्मी ने भी पांव पसारने शुरू कर दिए। दिन में लोगों को पंखे चलाने की जरूरत महसूस हुई। बिना पंखे के गर्मी महसूस हुई। गर्म कपड़े अब पूरी तरह विदा हो गए हैं। सुबह-शाम भी लोगों ने गर्म कपड़ों को पहनना छोड़ दिया। लोगों का मानना है कि अब होली में सिर्फ 12 दिन शेष हैं इसलिए दिन में गर्मी महसूस होगी। इस बीच बुधवार को दिन का अधिकतम तापमान 31.1 डिग्री सेल्सियस दर्ज किया गया जबकि बीती रात का न्यूनतम तापमान 16.7 डिग्री सेल्सियस दर्ज किया गया।
hin_Deva hin_Deva hin_Deva